Lav et referat af nedenstående tekst:

Tekst:
Et større politiopbud afspærrede søndag aften ved 21-tiden en parkeringsplads ved krydset mellem Hobrovej og Vestre Alle i Aalborg. Flere politipatruljer samt indsatsleder blev sendt til stedet, ligesom en ambulance og en lægebil også blev tilkaldt. På parkeringspladsen havde betjente fra Nordjyllands Politi tilbageholdt to yngre, mandlige mistænkte, som efter kort tid, iført håndjern og blå dna-dragter, blev kørt bort fra stedet i en patruljevogn. Nordjyllands Politi oplyser mandag morgen, at der var tale om et slagsmål mellem to grupperinger, hvor to personer kom til skade. Baggrunden for slagsmålet er endnu ukendt, men politiet har lige nu anholdt syv personer, der har direkte tilknytning til sagen. Ud af de syv personer er to kommet lettere til skade som følge af at være stukket med kniv. Ingen af dem er kommet kritisk til skade. Personerne er alle fra Aalborg og Nørresundby-området og er i alderen mellem 15 og 18 år. De sociale myndigheder er også inde over sagen, ligesom forældrene kontaktes. Lige nu venter der politiet et større efterforskningsarbejde med at klarlægge hændelsesforløbet.

Referat:
To personer er anholdt af Nordjyllands Politi efter et knivstikkeri i det centrale Aalborg søndag aften.